ԲՐՅՈՒՍԵԼ. – Հայոց ցեղասպանության զոհերի հիշատակը հարգելու համար Եվրոպայի 15 պետություններից 20 հոգանոց պատվիրակություն է մեկնել Թուրքիա՝ DürDe! (Say Stop to Racism and Nationalism) կազմակերպության հրավերով, որին միացել են AGBU Europe-ը եւ EGAM (European Grassroots Anti-racist Movement) կազմակերպությունը։ Նրանք միացել են Թուրքիայի հասարակական կազմակերպություններին, որոնք աշխատում են Թուրքիայում՝ Հայոց ցեղասպանության ճանաչման ուղղությամբ։ Պատվիրակությունը չորս օր հանդիպումներ կունենա Թուրքիայի մտավորականության, ակտիվիստների, քրդերի, հայերի ու երիտասարդական խմբերի հետ Սեհիր համալսարանում։ Ապրիլի 25-ին պատվիրակների մի մասը կմեկնի Հայաստան, այդ թվում մեկ թուրք, Երեւանում հարգելու 1915 թվականի անմեղ զոհերի հիշատակը։